
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση γενικού Πολεοδομικού σχεδίου του οικισμού Αιτωλικού 

του Δήμου Αιτωλικού (ν. Αιτωλοακαρνανίας). 

Χαρακτηρισμός ως διατηρητέου του κτιρίου που βρίσκεται εντός του 
ρυμοτομικού σχεδίου του Δήμου Πειραιά (Ν. Πειραιά) και καθο¬ 
ρισμός ειδικών όρων και περιορισμών δόμησης αυτού. 

Καθορισμός ορίων, όρων και περιορισμών δόμησης και κατηγοριο- 
ποίησης του οικισμού Γαβρακίων Ν. Φθιώτιδας. 

ΑΝΑΚΟΙΝΩΣΕΙΣ 

Ειδοποίηση παρακατάθεσης που έγινε στο Ταμείο Παρακαταθηκών 
και Δανείων για την αποζημίωση οικοπεδικών τμημάτων, που 
βρίσκονται στην οδς Ρ. Φερραίου (Συκιές), για την διάνοιξη της 

οδού Ρ. Φερραίου του Δήμου Συκεών - Θεσ/νίκης. 

Ειδοποίηση παρακατάθεσης που έγινε στο Ταμείο Παρακαταθηκών 
και Δανείων για την αποζημίωση οικοπεδικών τμημάτων, που 
βρίσκονται στην οδό Ρ. Φερραίου (Συκιές), για την διάνοιξη της 

οδού Ρ. Φερραίου του Δήμου Συκεών - Θεσ/νίκης. 

Παρακατάθεση αποζημίωσης για έκταση που ρυμοτομήθηκε στη 
θέση Ψαλίδι του Δήμου Αμαρουσίου. 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1265/93 ' , (!) 

Έγκριση γενικού Πολεοδομικού σχεδίου του οικισμού Αιτωλικού του 
Δήμου Αιτωλικού (ν. Αιτωλοακαρνανίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/83 «Επέκταση πολεοδο- 
μικών σχεδίων, οικιστική ανάπτυξη και σχετικές ρυθμίσεις» (Α 33), 

2. Τις διατάξεις του άρθρου 23 παρ. 1 του Ν. 1558/85 «Κυβέρνηση 
και Κυβερνητικά Όργανα» (Α 137). 

3. Τις διατάξεις του άρθρου 19 (παρ. 1) του ν. 1849/1989 «Επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής Κατοικίας και άλλες διατάξεις» (Α 113). 

4. Την υπ’ αριθ, Γ4δ/15883/1903/8.2.89 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β 142). 

5. Την υπ’ αριθ. 82538/4657/88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Κίνηση 
διαδικασίας σύνταξης των Γενικών Πολεοδομικών Σχεδίων Μεσολογ¬ 
γίου - Αιτωλικού (ν. Αιτωλ/νίας). 

6. Το υπ’ αριθ. 365/88 έγγραφο του Τμήματος Πολεοδομίας και 


Π.Ε. Νομαρχίας Αιτωλικού προς τους αρμόδιους φορείς. 

7. Το υπ’ αριθ. 7212/88 έγγραφο της Γενικής Γραμματείας Αθλη¬ 
τισμού. 

8. Το υπ’ αριθ. 2361/88 έγγραφο της Υπηρεσίας περιφεριακής ανά¬ 
πτυξης περιφέρειας Δυτικής Ελλάδος. 

9. Το υπ’ αριθ. 2240/88 έγγραφο της Οικονομικής Εφορείας Μεσο¬ 
λογγίου. 

10. Το υπ’ αριθ. 3930/88 έγγραφο της Δ/νσης Τεχνικών Υπηρε¬ 
σιών Νομαρχίας Αιτωλ/νίας. 

* 11. Το υπ’ αριθ. 887/88 έγγραφο του Δασαρχείου Μεσολογ¬ 
γίου. 

12. Το υπ’ αριθ. 8336/88 έγγραφο της ΕΤΒΑ. 

13. Το υπ’ αριθ. 2542/88 έγγραφο της Δ/νσης Γεωργίας Νομαρ¬ 
χίας Αιτωλ/νίας. 

14. Τις υπ’ αριθ. 42/88 και 43/88 αποφάσεις του Δημοτικού Συμ¬ 
βουλίου Αιτωλικού. 

15. Το γεγονός ότι οι υπόλοιποι φορείς δεν απάντησαν. 

16. Την υπ’ αριθ. πρ18/88 θέμα 1°/88 γνωμοδότηση του Συμβου¬ 
λίου Χωροταξίας Οικισμού και Περιβάλλοντος (ΣΧΟΠ) Ν. Αιτωλ/νίας, 
αποφασίζουμε: 

Εγκρίνουμε το γενικό πολεοδομικό σχέδιο του Οικισμού Αιτωλικού 
Δήμου Αιτωλικού (ν. Αιτωλ/νίας) όπως τα όριά του προσδιορίζονται με 
κόκκινη γραμμή στο χάρτη Π. 1.11 σε κλίμακα 1:5000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού για πληθυσμιακό μέγε¬ 
θος της τάξης 5000 κατοίκων για την επόμενη πενταετία με: 

α) Την επέκταση του εγκεκριμένου σχεδίου πόλης σε εκτάσεις πυκνο- 
δομημένες, αραιοδομημένες και αδόμητες και τη δημιουργία 3 πολεο¬ 
δομικών ενοτήτων (ΠΕ) με μέση πυκνότητα και μέσο συντελεστή δόμη¬ 
σης όπως φαίνεται στο χάρτη Π. 1.5 σε κλίμακα 1:10000 ως εξής: 
Α/Α πολεοδ. ενότητα μέση πυκνότητα (κατ/Ηα) μέσος Σ.Δ. 

1. Δυτική 28 1·2 

2. Κεντρική 83 1*4 

3. Ανατολική 24 1·Ρ 

β) Τον προσδιορισμό των χρήσεων γης όπως φαίνεται στους χάρτες 
Π. 1.3.2. και Π. 1.11 σε κλίμακα 1:5000 και ειδικότερα: 

Την οργάνωση των κεντρικών λειτουργιών στο σημερινό κέντρο του 
οικισμού και στην ανατολική Π.Ε. με τη δημιουργία εμπορικού και διοι¬ 
κητικού κέντρου αντίστοιχα. 

Τη δημιουργία ενός τοπικού κέντρου στην ανατολική Π.Ε. και δύο 
τοπικών κέντρων στη δυτική Π.Ε. 

Την οργάνωση πολιτιστικών λειτουργιών στην ανατολική και δυτική 
Π.Ε, και τον εμπλουτισμό του υπάρχοντος Πνευματικού Κέντρου στην 
Κεντρική Π.Ε. 

Τη χωροθέτηση λειτουργιών τουρισμού και αναψυχής στο νοτιονατο- 
λικό αλίπεδο της Κεντρικής Π.Ε. και τη δημιουργία μαρίνας μικρών 
σκαφών στην ίδια περιοχή. 

Τη δημιουργία σκάλας μακρών αλιευτιικών σκαφών στην ανατολική 
και δυτική Π.Ε. 

Τη δημιουργία πλατειών, παιδικών χαρών και κοινοχρήστων χώρων 
σε κάθε πολεοδομική ενότητα. 

Την οργάνωση και χωροθέτηση χώρων πρωτοβάθμιας και δευτερο¬ 
βάθμιας εκπαίδευσης. 

Την οργάνωση και χωροθέτηση παιδικών κέντρων. 

Την οργάνωση και χωροθέτηση ΚΑΠΗ στην Κεντρική Π.Ε. 

Τη διεύρυνση και εμπλουτισμό των ήδη υπαρχόντων αθλητικών 
εγκαταστάσεων και τη δημιουργία ναυταθλητικών εγκαταστάσεων στο 
νότιο τμήμα του οικισμού. 

Τη δημιουργία ζώνης χονδρεμπορίου - βιοτεχνίας στην ανατολική 
Π.Ε. 


Τη δημιουργία ζώνης τουριστικής ανάπτυξης στην κεντρική Π.Ε. 

Τον καθορισμό κατά τα λοιπά χρήσεων γενικής και αμιγούς κατοι¬ 
κίας σύμφωνα με τα άρθρα 2 και 3 του από 23.2.87 Π.Δ/τος (Δ/166). 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους, των αναγκών σε γη (Ηα) για κοινωτική υποδομή επι¬ 
πέδου πόλης και των αναγκών σε γη (Ηα) για κοινωνική υποδομή στις 
πολεοδομικές ενότητες όπως αναφέρονται στους πίνακες Α 11.2. Ια και 
Α 11.6. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών, όπως φαίνονται στο χάρτη Π 1.7 σε κλί¬ 
μακα 1:10000 και ειδικότερα: 

Καθορισμός ορίων περιοχής περιβαλλοντικής εξυγίανσης - αναβάθ¬ 
μισης στις ακτές της λιμνοθάλασσας. 

Β. Τις προτάσεις για τη λήψη μέτρων προστασίας του περιβάλλοντος 
και τη δημιουργία αστικού και περιαστικού πρασίνου όπως φαίνεται 
στους χάρτες Π 1.9 σε κλίμακα 1:25000. 

Βασικότερες παρεμβάσεις είναι: 

Δημιουργία Ζώνης προστασίας ακτών. 

Προστασία χερσαίων οικοσυστημάτων ειδικού ενδιαφέροντος στο 
Λόφο Αγ. Νικολάου, το φαράγγι του Παλιορόλακκα. 

Προστασία των υδάτινων οικοσυστημάτων ειδικού ενδιαφέροντος στη 
Λιμνοθάλασσα Αιτωλικού - Μεσολογγίου. 

Προστασία των υποβαθμισμένων οικοσυστημάτων στις περιοχές: 

α) λιμνοθάλασσα Αιτωλικού. 

β) περιοχή αλυκών. . 

γ) περιοχή βιολογικού καθαρισμού Αιτωλικού. 

Προστασία του λόγου Αγ. Νικολάου. 

Προστασία της γης υψηλής παραγωγικότητας της ευρύτερης περιο¬ 

χής· 

Προστασία χώρων ιστορικού ενδιαφέροντος ευρύτερης περιοχής: Αρ¬ 
χαία Πλευρώνα, Κάστρο Κυρά Ρήνης. 

Προστασία και ανάδειξη του ιστορικού - παραδοσιακού κέντρου με 
αντίστοιχες μελέτης προστασίας και ανάδειξης. 

Γ. Την οργάνωση και ιεράρχηση του δικτύου μεταφορικής υποδομής 
όπως φαίνεται στο χάρτη Π.2.1.2. σε κλίμακα 1:10000. 

Βασικότερες παρεμβάσεις είναι: 

Η επαναχάραξη του επαρχιακού δρόμου στην ανατολική και δυτική 
Π.Ε. ώστε να μη διχοτομεί τις Π.Ε. και η μεταρτοπή του υπάρχοντος 
επαρχιακού δρόμου σε συλλεκτήριο. 

Η οργάνωση του οδικού δικτύου εντός του οικισμού με συλλεκτήρων 
και τοπικές οδούς και τη δημιουργία πλέγματος πεζοδρόμων. 


Η χωροθέτηση σταθμού φορτηγών στη ζώνη χονδρεμπορίου - βιοτε¬ 
χνίας στην ανατολική Π.Ε. 

Η δημιουργία μαρίνας μικρών σκαφών και σκάλας για την εξυπηρέ¬ 
τηση των μικρών αλιευτικών σκαφών. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π 2.2.2., Π 2.3.2. - 2.4.2., Π 
2.6.2. - 2.7.2., σε κλίμακα 1:10000 και ειδικότερα: 

α) Δίκτυο ύδρευσης. 

Την κατασκευή έργων βελτίωσης του δικτύου ύδρευσης. 

β) Δίκτυα αποχέτευσης. 

Την επέκταση των δικτύων όμβριων και ακαθάρτων στην ανατολική 
και δυτική Π.Ε. 

γ) Απορρίματα. 

Την υιοθέτηση των προτάσεων της εκπνοούμενης μελέτης που θα κα¬ 
θορίσει τον τρόπο συλλογής, μεταφοράς και διάθεσης των απορριμμά¬ 
των. 

δ) Ενεργειακό σύστημα. 

Συμπλήρωση - επέκταση του ηλεκτρικού δικτύου στις περιοχές επέ¬ 
κτασης και μεταρτοπή του εναέριου δικτύου σε υπόγειο. 

ε) Τηλεπικοινωνιακό σύστημα. 

Τη,βελτίωση και ενίσχυσή του. 

Ε. Τις προτάσεις για την αντιμετώπιση θεομηνιών όπως φαίνονται 
στο χάρτη Π 3.1.2., Π 3.2, σε κλίμακα 1:10000 και ειδικότερα: 

Την κατασκευή συμπληρωματικών πυροσβεστικών κρουνών στις πε¬ 
ριοχές επεκτάσεων. 

Τον καθορισμό των χώρων συγκέντρωσης του πληθυσμού σε περί¬ 
πτωση σεισμών καθώς και των εγκαταστάσεων έκτασης ανάγκης ανά 
περιοχές. 

ΣΤ. Ακριβή αντίγραφα των παραπάνω έντεκα (11) πρωτοτύπων 
χαρτών και δύο (2) πινάκων θεωρημένα από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθ. 1265/90 πράξη του, 
θα είναι αναρτημένα επί 20 μέρες από τη δημοσίευση της απόφασης αυ¬ 
τής στην Εφημερίδα της Κυβερνήσεως στο Τμήμα Αρχείου Σχεδίων της 
Διεύθυνσης Τοπογραφικών Εφαρμογών, του Υπουργείου Περιβάλλο¬ 
ντος, Χωροταξίας και Δημοσίων Έργων, Πουλίου και Αμαλιάδος 17, 
για να λάβουν γνώση οι ενδιαφερόμενοι. 

Ζ. Εντός της περιοχής Γ.Π.Σ. και ειδικότερα στις εκτός σχεδίου πε- 
Ρ ιο χέζ που περιλαμβάνονται σ’ αυτό, οικοδομικές άδειες που έχουν εκ- 
δοθεί με τις προγενέστερα ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελλος με τα απαραίτητα για 
την έκδοση της οικοδομικής άδειας στοιχεία, μέχρι την ημερομηνία δη¬ 
μοσίευσης της παρούσας απόφασης, εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων. 

Η ισχύς της παρούσης απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 8 Ιανουάριου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


527 

















































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


529 


Αριθ, 1872/187 (2) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου του Δήμου Πειραιά (Ν. Πειραιά) και καθορισμός 

ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡ/ΝΤΟΣ ΧΩΡ/Ξ1ΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες διατάξεις (Α’ 91). 

2. Τις διατάξεις της υπ’ αριθ. Γ4δ 15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β’ 
142). 

3. Την από 21.11.1989 αιτιολογική έκθεση της Δ/νσης πολεοδομι- 
κού σχεδιασμού, τμήμα Παραδοσιακών οικισμών. 

4. Την από 30.11.1989 σύμφωνη γνώμη των ενδιαφερομένων για 
το χαρακτηρισμό ως διατηρητέου του παρακάτω κτιρίου, αποφασί¬ 
ζουμε: 

1. Χαρακτηρίζουμε ως διατηρητέο το κτίριο που βρίσκεται εντός του 
ρυμοτομικού σχεδίου του δήμου Πειραιά (Ν. Αττικής) και επί της οδού 
Ροδόπης 36, φερόμενο ως ιδιοκτησία Κων/νου Κωνσταντουδάκη, 
όπως φαίνεται με μαύρο χρώμα στο σχετικό πρωτότυπο διάγραμμα σε 
κλίμακα 1:5.000 που θεωρήθηκε από τον Προϊστάμενο της Δ/νσης Το¬ 
πογραφικών. Εφαρμογών με την υπ’ αριθ. 1872/1990 πράξη του. 

Ακριβές αντίγραφο του διαγράμματος αυτού θα είναι αναρτημένο στο 
τμήμα Αρχείου Σχεδίων του Υπουργείου Περιβάλλοντος, Χωροταξίας 
και Δημοσίων Έργων στην Δ/νση Τοπογραφικών Εφαρμογών για εί¬ 
κοσι (20) ημέρες από τη δημοσίευση της παρούσας απόφασης στην 
Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους στατικούς ή λειτουργικούς του διατηρητέου κτι¬ 
ρίου, εφόσον δεν αλλοιώνεται ο αρχιτεκτονικός χαρακτήρας του. 

4. Αίτηση για προσθήκη αποστέλλεται από την Πολεοδομική Υπηρε¬ 
σία με γνώμη της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ) στην Αρμόδια Υπηρεσία του Υπουργείου Περιβάλλοντος, 
Χωροταξίας και Δημοσίων Έργων για ειδική ρύθμιση σύμφωνα με το 
άρθρο 4 του Ν. 1577/1985 περί ΓΟΚ εφόσον δεν παραβλάπτεται το 
διατηρητέο κτίριο. 

5. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διτηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τη χρήση των χώρων του κτιρίου. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του καθώς και για την 
τοποθέτηση επιγραφών, απαιτείται η έγκριση της ΕΠΑΕ. 

• 7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευτεί στην Εφημερίδα της Κυβερνήσεως. 

Αθήνα, 15 Ιανουάριου 1990 

Ο ΥΠΟΥΡΓΟΣ 

ΚΩΣΤΑΣ I. ΛΙΑΣΚΑΣ 
--♦- 

Αριθ. 8980/89 (3) 

Καθορισμός ορίων, όρων και περιορισμών δόμησης και κατηγοριοποίη- 
σης του οικισμού Γαβρακίων Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«περί τρόπου καθορισμού ορίων οικισμών της Χώρας, μέχρι 2.000 κα¬ 
τοίκους κατηγορίες αυτών και καθορισμός όρων και περιορισμών δόμη¬ 
σης». 

2. Τις διατάξεις του από 10.2.87 Π.Δ. (ΦΕΚ 133 Δ'/23.2.87 τρο¬ 
ποποίησης των από 24.4.85 Π.Δ, (ΦΕΚ 181 Δ’/3.5.85) και από 


20.8.85 Π.Δ. (ΦΕΚ 414 Δ’/30.8.85). 

3. Τις προτάσεις των μελετητών στους οποίους ανατέθηκε σχετική 
μελέτη στα πλαίσια του προγράμματος των ανοικτών πόλεων που αφο¬ 
ρούν στον προσδιορισμό των ορίων των υπόψη οικισμών. 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Την υπ’ αριθ. 27/89 (θέμα δον) γνωμοδότηση του Σ.ΠΕ.- 
ΧΩ.Δ.Ε. Νομού Φθιώτιδας. 


6. Την υπ’ αριθ.απόφαση του Δημοτικού - Κοινοτικού Συμ¬ 

βουλίου. 

7. Την υπ’ αριθ.γνωμοδότηση της ΙΔ Εφορείας Προϊσ/κών 


και Κλασσικών Αρχαιοτήτων. 

8. Την υπ’ αριθ. 29.4.87 γνωμοδότηση της Ε.Ν.Ε.Ν. Νομού Φθ/ 
τιδας. 

Όρια Οικισμού: 

Καθορίζουμε τα όρια του οικισμού Γαβράκια Φθιώτιδας που περι¬ 
κλείεται από τα σημεία 1,2,3,4,5,6, 7,8,9,10,11,12,13,14,15 
όπως φαίνονται στο συνοδευτικό της παρούσης, σχεδιάγραμμα σε κλ. 
1:5000 που αποτελεί αναπόσπαστο μέρος της απόφασης αυτής και συ¬ 
ντάχθηκε βάσει στοιχείων χαρτών και επί τόπου ελέγχου. 

2. Γενικοί όροι δόμησης: 

Καθορίζουμε τους ακόλουθους γενικούς όρους και περιορισμούς δό¬ 
μησης: Εντός των ορίων του οικισμού να ισχύουν οι όροι και περιορισμοί 
δόμησης που προβλέπονται από τα Π. Δ/γματα ΦΕΚ 181 Δ/85 και 
της τροποποιήσεις του σύμφωνα με το Π.Δ. ΦΕΚ 133 Δ’/87. Η αρτιό¬ 
τητα δε καθορίζεται σε 500 τ.μ. 

3. Κατηγοριοποίηση του Οικισμού 

Για τον οικισμό Γαβράκια Φθ/δας καθορίζεται η ένταξή του στις πα¬ 
ρακάτω κατηγορίες: 

α) Θέση στο Χώρο: Ούτε περιαστικός, ούτε παραλιακός, τουριστικός. 

β) Βαθμός προστασίας: Αδιάφορος. 

γ) Δυναμικότητα: Στάσιμος. 

6) Βαθμός διασποράς: Συνεκτικός. 

ε) Μέγεθος: Μεσαίος. 

Πριν απο οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τ.Π.Π.Ε. της Νομαρχίας ώστε να εξασφαλίζεται η συνέχεια των 
υπαρχόντων κοινόχρηστων χώρων και η δημιουργία νέων κοινοχρή¬ 
στων χώρων σύμφωνα με τα οριζόμενα στις διατάξεις της παρ. 1 του 
άρθρου 6 του από 24.4.85 όπως τροποποιήθηκε με το 18.2.87 Π.Δ. 
(ΦΕΚ 133 Δ’/23.2.87). 

Να εξασφαλίζεται οπωσδήποτε η συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 (ΦΕΚ 
181Δ/3.5.85) καθώς και στο Δ/γμα της 18.2.87 (ΦΕΚ 133 Δ’/ 
23.2,87). 

Το διάγραμμα Π11 της οριοθέτησης του οικισμού σε κλίμακα 
1:5000 θ’ αναρτηθεί στον πίνακα ανακοινώσεων του τμήματος Πολεο¬ 
δομίας και Πολεοδομικών Εφαρμογών επί ένα Δεκαπενθήμερο. 

Η απόφαση αυτή ισχύει από την ημερομηνία που θα δημοσιευθεί στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 11 Δεκεμβρίου 1989 
Ο Νομάρχης 

ΘΕΟΔ. ΓΕΩΡΓΑΚΟΠΟΥΛΟΣ 

-♦- 

ΑΝΑΚΟΙΝΩΣΕΙΣ 

(4) 

Ειδοποίηση παρακατάθεσης που έγινε στο Ταμείο Παρακαταθηκών και 

Δανείων για την αποζημίωση οικοπεδικών τμημάτων, που βρίσκο¬ 
νται στην οδό Ρ. Φερραίου (Συκιές), για την διάνοιξη της οδού Ρ. 

Φερραίου του Δήμου Συκεών - Θεσ/νίκης. 

Οι: 1) Αναστασία χήρα Ευαγγέλου Παπαγεωργίου, το γένος Αθανα¬ 
σίου και Μαρίας Λεοντή και 

2) Απόστολος Παπαγεωργίου του Ευαγγέλου, κάτοικοι Θεσ/νίκης, 
οδός Μαυρογένους 8 (Συκιές), ανακοινώνουν ότι: 

Με την αριθμ. 4250/1979 πράξη τακτοποίησης και αναλογισμού 
αποζημίωσης οικοπέδων του Πολεοδομικού Γραφείου Θεσ/νίκης, που 
εγκρίθηκε με την αριθ. Δ.Π./32630/1980 απόφαση του Νομάρχη 
Θεσ/νίκης και συμπληρώθηκε με την αριθμ. Δ.Π./ΤΑ/38946/1983 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


όμοια: 1) Προσκυρώθηκε στην 5 ιδιοκτησία μας το οικοπεδικό τμήμα 
με στοιχεία 13 - 15 - 16 - 17 - 18 - 13 εμβαδού 32,40 μ.τ. της I 
ιδιοκτησίας, φερομένης ότι ανήκει στους: 1) Σάββα Τροχίδη, 2) Κων- 
ζώο Τροχίδη, 3) Γεσθημανή θυγ. Κυριάκου Ζαχαριάδη, 4) Γιαννούλα 
χήρα Ηλία Τροχίδη, 5) Ιωάννη Τροχίδη, 6) Σοφία συζ. Ελευθερίου Κε¬ 
χαγιά, 7) Παναγιώτη Τροχίδη και 8) Παρασκευή θυγ. Ηλία Τροχίδη 
και 2) Ρυμοτομήθηκε το οικοπεδικό τμήμα με στοιχεία 15-16-27- 
28-15 εμβαδού 149,80 μ.τ. της I ιδιοκτησίας, με υπόχρεο αποζημί¬ 
ωσης την 5 ιδιοκτησία μας και μόνο για 83,40 μ.τ. 

Επειδή, με την αριθμ. 208Ν/1989 απόφαση του Μονομελούς Πρω¬ 
τοδικείου θεσ/νίκης καθορίσθηκε ως προσωρινή τιμή μονάδας αποζη¬ 
μίωσης των παραπάνω οικοπεδικών τμημάτων το ποσό των 30.000 
δραχ. το μ.τ. 

Επειδή, εμείς επειγόμαστε να καταβάλλουμε την προαναφερομένη 
αποζημίωση, παρακαταθέσαμε σύμφωνα με τον Νόμο και με βάση την 
τιμή που καθόρισε η παραπάνω 208Ν/1989 απόφαση του Μονομελούς 
Πρωτοδικείου Θεσσαλονίκης, στο εδώ Υποκατάστημα του Τ.Π.Δ., το 
συνολικό ποσό της αποζημίωσης και το σκοπό αυτό εκδόθηκε το με 
αριθμ. Ν 455505/12.1.1990 Γραμμάτιο σύστασης παρακαταθήκης 
του υπόψη Ταμείου, ποσού τριών εκατομμυρίων τετρακοσίων εβδομή- 
κοντα τεσσάρων χιλιάδων δραχμών (3.474.000). Το παραπάνω Γραμ- 
μάτιο του Τ.Π.Δ. στην συνέχεια καταθέσαμε στην Συμβολαιογράφο 
Θεσ/νίκης, Βασιλική Αργυροπούλου και συντάχθηκε γι’ αυτό η με 
αριθμ. 12367/15.1.990 πράξη κατάθεσης σύστασης παρακαταθή¬ 
κης. 

Ανακοινώνουμε στον καθένα, που τυχόν έχει εμπράγματα δικαιώ¬ 
ματα στην προαναφερομένη ιδιοκτησία, την παρακατάθεση του ποσού 
της αποζημίωσης, που καθορίστηκε σύμφωνα με τις διατάξεις του Ν.Δ. 
797/1971 «περί αναγκαστικών Απαλλοτριώσεων» για να λάβει γνώση 
και για τις νόμιμες συνέπειες καθώς επίσης και για τις νόμιμες ενέργειες 
για την ανάληψη του ποσού της αποζημίωσης και την πληρωμή με αυτό 
των κατά Νόμο δικαιούχων ιδιοκτητών. 

(Αριθμός διπλοτύπου 4396699/9 4397221/90 του Δημοσίου Τα¬ 
μείου Δικ. Συλ. Θεσ/κης//17-25.1.90) 

Θεσσαλονίκη, 17 Ιανουάριου 1990 

Ο Πληρεξούσιος Δικηγόρος 
ΑΝΑΣΤΑΣΙΟΣ ΧΑΤΖΗΒΑΣΙΛΕΙΑΔΗΣ 


Ειδοποίηση παρακατάθεσης που έγινε στο Ταμείο Παρακαταθηκών και 
Δανείων για την αποζημίωση οικοπεδικών τμημάτων, που βρίσκο¬ 
νται στην οδό Ρ. Φερραίου (Συκιές), για την διάνοιξη της οδού Ρ. 
Φερραίου του Δήμου Συκεών - Θεσ/νίκης. 


Οι: 1) Ελευθερία συζ. Στυλιανού Αποστολίδου, το γένος Ιωάννη και 
Ευμορφύλης Ξανθοπούλου και 

2) Ευμορφύλη χήρα Ιωάννου Ξανθοπούλου, το γένος Γεωργίου και 
Χρυσούλας Καρσλίδου, κατοίκων Θεσ/νίκης οδός Λ. Βύρωνος 2 (Νεά¬ 
πολη), ανακοινώνουν ότι \ 

Με την αριθμ. 4250/1979 πράξη τακτοποίησης και αναλογισμού 
αποζημίωσης οικοπέδων του Πόλεοδομικού Γραφείου Θεσ/νίκης, που 
εγκρίθηκε νόμιμα με την αριθ. Δ\Π./32630/1980 απόφαση του Νο¬ 
μάρχη Θεσ/νίκης και συμπληρώθήκε με την αριθμ. Δ.Π./ΤΑ/38946/ 
1983 όμοια: 1) Προσκυρώθηκε στην 4 ιδιοκτησία μας το οικοπεδικό 
τμήμα με στοιχεία 13 - 14 - Κ -\15 - 13 εμβαδού 25,50 μ.τ. της 
αριθμ. I ιδιοκτησίας, φερομένης ότι ανήκει στους: 1) Σάββα Τροχίδη, 2) 
Κων/νο Τροχίδη, 3) Ευφημία συζ. Κυριάκου Ζαχαριάδη, 4) Γεσθη¬ 


μανή θυγ. Κυριάκου Ζαχαριάδη, 5) Γιαννούλα χήρα Ηλία Τροχίδη, 6) 
Ιωάννη Τροχίδη, 7) Σοφία συζ. Ελευθερίου Κεχαγιά, 8) Παναγιώτη 
Τροχίδη και 9) Παρασκευή θυγ. Ηλία Τροχίδη και 2) Ρυμοτομήθηκε το 
οικοπεδικό τμήμα με στοιχεία 31 - Ζ- Η- Θ- Ι- Κ- 30-31, εμ¬ 
βαδού 225 μ.τ. της I ιδιοκτησίας, με υπόχρεο αποζημίωσης την 4 ιδιο¬ 
κτησία μας και μόνο για 40 μ.τ. 

Επειδή, με την αριθμ. 208Ν/1989 απόφαση του Μονομελούς Πρω¬ 
τοδικείου Θεσ/νίκης καθορίσθηκε ως προσωρινή τιμή μονάδας αποζη¬ 
μίωσης των παραπάνω οικοπεδικών τμημάτων το ποσό των 30.000 
δραχ. το μ.τ. 

Επειδή, εμείς επειγόμαστε να καταβάλλουμε την προαναφερομένη 
αποζημίωση, παρακαταθέσαμε σύμφωνα με τον Νόμο και με βάση την' 
τιμή που καθόρισε η παραπάνω 208Ν/1989 απόφαση του Μονομελούς 
Πρωτοδικείου Θεσσαλονίκης, στο εδώ Υποκατάστημα του Τ.Π.Δ., το 
συνολικό ποσό της αποζημίωσης και για το σκοπό αυτό εκδόθηκε το με 
αριθμ. Ν 455484/12.1.1990 Γραμμάτιο σύστασης παρακαταθήκης 
του υπόψη Ταμείου, ποσού ενός εκατομμυρίου εννιακοσίων εξήκοντα 
πέντε χιλιάδων δραχμών (1.965.000). Το παραπάνω Γραμμάτιο του 
Τ.Π.Δ. στην συνέχεια καταθέσαμε στην Συμβολαιογράφο Θεσ/νίκης, 
Βασιλική Αργυροπούλου και συντάχθηκε γι’ αυτό η με αριθμ. 12362/ 
12.1.990 πράξη κατάθεσης σύστασης παρακαταθήκης. 

Ανακοινώνουμε στον καθένα, που τυχόν έχει εμπράγματα δικαιώ¬ 
ματα στην προαναφερομένη ιδιοκτησία, την παρακατάθεση του ποσού 
της αποζημίωσης, που καθορίστηκε σύμφωνα με τις διατάξεις του Ν.Δ. 
797/1971 «περί αναγκαστικών Απαλλοτριώσεων» για να λάβει γνώση 
και για τις νόμιμες συνέπειες καθώς επίσης και για τις νόμιμες ενέργειες 
για την ανάληψη του ποσού της αποζημίωσης και την πληρωμή με αυτό 
των κατά Νόμο δικαιούχων ιδιοκτητών. 

(Αριθ, Διπλοτύπου 4396698/4397220/90 του Δημοσίου Ταμείου 
Δικ. Συλ. Εισπ. Θεσ/κης/17.1.90) 

Θεσσαλονίκη, 17 Ιανουάριου 1990 

Ο Πληρεξούσιος Δικηγόρος 
ΑΝΑΣΤΑΣΙΟΣ ΧΑΤΖΗΒΑΣΙΛΕΙΑΔΗΣ 

-♦- 

(6) 

Παρακατάθεση αποζημίωσης για έκταση που ρυμοτομήθηκε στη θέση 
Ψαλίδι του Δήμου Αμαρουσίου. 

Με την αριθμό 10/84 πράξη τακτοποιήσεως, προσκυρώσεως και 
αναλογισμού αποζημιώσεως λόγω ρυμοτομίας, της Πολεοδομικής 
Υπηρεσίας του Δήμου Αμαρουσίου και σε εφαρμογή ρυμοτομικού σχε¬ 
δίου, ρυμοτομήθηκε έκταση τριακοσίων τριάντα πέντε (335) τετραγω¬ 
νικών μέτρων στη θέση «Ψαλίδι» Δήμου Αμαρουσίου. 

* Οι προς αποζημίωση υπόχρεοι Γεωργία Πάνου το γένος Αναγνωστο- 
πούλου και Ελένη Πάνου συζ. Αλεξάνδρου Πατεράκη, κάτοικοι Κηφι¬ 
σιάς, σε εκτέλεση της με αριθμό 325/89 αποφάσεως του Μονομελούς 
Πρωτοδικείου Αθηνών, που καθόρισε προσωρινά την τιμή μονάδος των 
ρυμοτομουμένων εκτάσεων, κατέθεσαν στο Ταμείο Παρακαταθηκών 
και Δανείων Αθηνών, με το με αριθμό 608/24.1.90 γραμμάτιο συστά- 
σεως παρακαταθήκης, τέσσερα εκατομμύρια τριακόσιες πενήντα πέντε 
χιλιάδες (4.355.000) δρχ. ως αποζημίωση της παραπάνω έκτασης 
που ρυμοτομήθηκε για να αποδοθεί στους δικαιούχους που θα αναγνω- 
ρισθούν με δικαστική απόφαση. 

Αθήνα, 30 Ιανουάριου 1990 

ΓΕΩΡΓΙΑ ΠΑΝΟΥ ΕΛΕΝΗ ΠΑΝΟΥ 





ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30' 

ΤΕίΕΧ 

22.3211 ΥΡΕΤ <3Β 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Μ.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 

Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















